પોરબંદરના ખાપટ વિસ્તારમાં આવેલ ઓમનગર-૧માં રહેતી એક મહીલાએ એવી ફરિયાદ નોંધાવી છે કે, તેની ૧પ વર્ષ ૧૦ માસની ઉમરની દિકરીને બખરલા વાડીવિસ્તારમાં રહેતા રમેશ ભરત ખુંટી નામના શખ્સે પોતાની સાથે ફ્રેન્ડશીપ નહીં કરે તો તેને તથા તેના ભાઇ-બહેનને જાનથી મારી નાખશે તેવી ધમકી આપીને બળજબરીથી ફ્રેન્ડશીપ કરી હતી અને ત્યારબાદ રમેશ ખુંટી અને સગીરાને લલચાવી-ફોસલાવી બદકામ કરવાના ઇરાદે અપહરણ કરીને રાણાવાવ ટી પોઇન્ટ પાસે જામનગર ૩ રસ્તે વાડીમાં રહેતા ફઇ વાલીબેનની વાડીએ લઇ ગયો હતો અને ત્યાં સગીરા સાથે બળજબરીથી શરીર સબંધ બાંધીને દુષ્કર્મ ગુજાર્યો હતો આથી પોલીસે રમેશ ખુંટી સામે દુષ્કર્મ અને  પોકસો એકટ હેઠળ ગુન્હો નોંધ્યો છે તથા તેની ફઇ વાલીબેન સામે પણ રમેશને મદદગારી કરી હોવાનો ગુન્હો નોંધાવ્યો છે.